નવી દિલ્હી તા.રપ : નોટબંધીની જાહેરાત બાદ હજારો લોકોએ પોતાના છુપાવેલા પૈસાને બેંકોમાં જમા કરવાનુ શરૂ કર્યુ છે. સરકારની લાલઆંખ બાદ લોકોએ રિવાઇઝડ ઇન્કમટેક્ષ રીટર્ન ફાઇલ કર્યુ અને જમા કરેલા એકસ્ટ્રા પૈસા માટે ૩૦ ટકા ટેકસ જમા કરાવ્યો હતો. આવુ કરનાર લોકોને લાગ્યુ હતુ કે, આ કરવાથી તેઓ મિ.કલીન સાબીત થઇ જશે અને ટેકસ અધિકારીઓની નજરમાં પણ નહી આવે પરંતુ ટેકસ અધિકારીઓએ આવા લોકોની નાણાકીય લેવડ-દેવડની તપાસ શરૂ કરી છે જેમણે રિવાઇઝડ ઇન્કમટેક્ષ રીટર્ન ફાઇલ કર્યુ હોય.